Muiun

O Muiun o l'è un animä fantastico, do quale demmo chi unna descriçion segundo quante cunta i vægi da valle do Ponçéivia.

 Aspetto 
Se tratta de un serpente, che comme grandessa o süpera de gran lunga tutte e bisce presenti in sce i nostri monti.
In despræxio da biologia positivista, o l'è consciderou ëse o mas-cio da lippua. Caratteristica a schenn-a coverta de pei.

 A spüssa de muiun 
Questa bestia a segnala a sö presenza con un ödû nauseante dïto spüssa de muiun. Anche in te questo caxo notemmo un contrasto con quante afferma a sciensa naturale moderna, che a l'attribuisce l'ödû a un funzo do genere Phallus.

 I poteri funesti 
Tutti i desgraziæ che han incontrou questo essere e l'han ammiou in ti œggi, no sun turnæ inderæ a contalo.

Categorîa:Mitologia
Categorîa:Tradiçioìn da Ligùria